**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.04.2019, ora 08.00 –21.04.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 21.04.2019, ora 7.00**

**RÂURI**

**Debitele au fost în scădere,** exceptând cursul mijlociu al Prutului și cursurile inferioare ale Siretului, Putnei,Buzăului și Jijiei unde au fost în creștere datorită propagării.

Pe râurile din bazinele hidrografice Olt, Vedea, Argeș, Ialomița, Bârlad și pe râurile din Dobrogea, debitele au fost în general staționare.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Someşul Mic, Firiza, Suceava, Moldova, Tazlău, pe tot cursul Siretului, pe cursul Prutului superior și mai mici (sub 30%) pe râurile din bazinele Crasnei, Bârladului, Olt superior și mijlociu și Argeș superior.

 Nivelurile pe râuri la stațiile hidrometrice se situează sub **COTELE DE ATENȚIE**.

**Debitele au fost în scădere**, exceptând cursul mijlociu al Prutului și cursurile inferioare ale Siretului, Putnei, Buzăului și Jijiei unde au fost în creștere datorită propagării.

 Pe râurile din bazinele hidrografice Olt, Vedea, Argeș, Ialomița, Bârlad și pe râurile din Dobrogea, debitele au fost în general staționare.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Someşul Mic, Firiza, Suceava, Moldova, Tazlău, pe tot cursul Siretului, pe cursul Prutului superior și mai mici (sub 30%) pe râurile din bazinele Crasnei, Bârladului, Olt superior și mijlociu și Argeș superior.

 Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 20-21.04.2019 **a fost în scădere, având valoarea de 5900 m3/s**, sub media multianuală a lunii **aprilie (7900 m3/s).**

**În aval de Porţile de Fier debitele au fost în scădere pe sectorul Gruia – Zimnicea și în creștere pe sectorul Giurgiu – Tulcea.**

**Debitul la intrarea în ţară** (secţiunea Baziaş) **va fi în scădere (5700 m3/s).**

În aval de Porţile de Fier debitele vor fi în scădere pe sectorul Gruia – Giurgiu şi în creştere pe sectorul Oltenița – Tulcea.

**2.** **Situaţia meteorologică în intervalul 20.04.2019, ora 08.00 –21.04.2019, ora 06.00**

**În ţară,** vremea a fost ușor mai caldă decât în mod obișnuit la această dată în vestul și nord-vestul țării, unde cerul a fost mai mult senin, dar valorile termice s-au menținut sub normele perioadei în regiunile estice, sudice și, parțial, cele centrale, unde cerul a prezentat înnorări temporar accentuate, însă doar cu totul izolat a plouat slab, iar în zona înaltă de munte a fulguit trecător. Vântul a suflat slab și moderat, cu unele intensificări în sud-est, precum și în zona montană înaltă, unde zăpada a fost spulberată. Aseară la ora 20 mai era strat de zăpadă la munte, care măsura până la 189 cm în Masivul Făgăraș (Bâlea Lac). Temperaturile maxime s-au încadrat între 10 grade la Întorsura Buzăului și 21 de grade la Sânnicolau Mare, iar la ora 06 se înregistrau valori termice cuprinse între -2 grade la Întorsura Buzăului, Miercurea Ciuc, Sf. Gheorghe (Cv) și Târgu Secuiesc și 10 grade la Dumbrăvița de Codru, Șiria și Săcuieni. În estul Transilvaniei s-a semnalat ceață dimineața, iar pe parcursul nopții, local tot în aceeași zonă și, izolat, în centrul Moldovei și în nordul Munteniei, s-a format brumă.

**Observații**: *De ieri dimineață de la ora 06 au fost în vigoare 2 atenționări cod galben pentru fenomene meteorologice periculoase eimdiate, emise de către SRPV Sibiu și, respectiv, SRPV Bacău.*

**La Bucureşti,** vremea a fost mai rece decât în mod normal la această dată. Cerul a fost temporar noros, iar vântul a suflat slab și moderat. Temperatura maximă a fost de 16 grade la Filaret și Băneasa și 15 grade la Afumați, iar la ora 06 se înregistrau 4 grade la Băneasa, 7 grade la Filaret și 8 grade la Afumați.

**3. Prognoza meteorologică în intervalul 21.04.2019, ora 08.00 –22.04.2019, ora 08.00**

**În ţară,** vor fi înnorări în cea mai mare parte a intervalului în nordul, nord-estul și centrul țării, precum și la munte, unde va ploua în general slab cantitativ, iar la altitudini mari vor fi precipitații mixte. În celelalte regiuni, cerul va fi temporar noros și ploile se vor semnala îndeosebi după-amiaza și noaptea, local în sud-est și izolat în rest. Vor fi mai ales averse, însoțite și de descărcări electrice. Vântul va sufla slab și moderat. Temperaturile maxime se vor încadra între 12 grade pe litoral și 23 de grade în regiunile vestice și sud-vestice, iar cele minime vor fi cuprinse, în general, între 2 și 8 grade. Dimineața și noaptea, izolat, se va produce brumă.

**La Bucureşti,** cerul va fi temporar noros și mai ales spre seară și noaptea, trecător va ploua slab. Vântul va sufla slab și moderat. Temperatura maximă va fi de 16...17 grade, iar cea minimă de 4...6 grade.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 20 aprilie 2019 ora 20 – 21 aprilie 2019 ora 20.**

**TABEL RISCURI DE AVALANŞE**

**Buletin**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **FĂGĂRAŞ** | **RISC MODERAT (2)** | **strat discontinuu sau topit** |
| **BUCEGI** | **RISC MODERAT (2)** | **strat discontinuu sau topit** |
| **ȚARCU – GODEANU şi PARÂNG - Șureanu** | **RISC MODERAT (2)** | **strat discontinuu sau topit** |
| **Munții Vlădeasa – Muntele Mare** | **RISC REDUS (1)** | **strat discontinuu sau topit** |
| **Grupa Nordică a Carpaților Orientali****(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **RISC MODERAT (2)** | **strat discontinuu sau topit** |

**Evoluția vremii în ultimele 24 de ore:**

Vremea s-a încălzit ușor față de ziua precedentă. Cerul a fost variabil, temporar noros și local s-au semnalat precipitații slabe mixte, ninsori la peste 1600 metri. Vântul a suflat slab și moderat, cu intensificări de 70-80 km/h pe crestele montane din Carpații Meridionali și Orientali, unde izolat a viscolit zăpada. Local s-a semnalat ceață, asociată și cu depunere de chiciură pe crestele din Orientali și Meridionali. La peste 2000 metri în vestul Carpaților Meridionali s-au semnalat mai multe curgeri de topire (la Țarcu). Stratul de zăpadă nu a variat mai mult de 2 cm decât la Țarcu, unde a scăzut cu 6 cm față de ziua precedentă.

**Grosimea stratului de zăpadă în 20.04.2019, ora 15:**

Carpații Meridionali: 190 cm Bâlea-Lac, 145 cm Vf. Omu, 72 cm Vf. Țarcu, petice la Păltiniș și Sinaia.

Carpații Orientali: 77 cm Vf. Lăcăuți, 56 cm Vf. Călimani, 39 cm Vf. Ceahlău-Toaca, 2 cm Iezer - Vf. Pietrosul Rodnei, petice la Bucin.

Carpații Occidentali: 9 cm Vf. Vlădeasa, petice la Vlădeasa 1400, Stâna de Vale și Semenic.

**EVOLUŢIA VREMII ÎN INTERVALUL: 20.04.2019 ora 20 – 21.04.2019 ora 20:**

Vremea va continua să se încălzească ușor. Cerul va deveni temporar noros. Pe arii restrânse, mai ales în Carpații Orientali și Meridionali se vor semnala precipitații mixte slabe, predominant ninsori la peste 2000 metri, iar la altitudini mai mici de 1600 metri vor predomina ploile. Vântul va sufla slab și moderat, cu intensificări temporare pe creste, unde izolat va atinge 70 km/h. Local se va semnala ceață asociată izolat pe creste și cu depunere de chiciură.

**Temperaturi prognozate:**

 Peste 1800 m: temperaturi minime: -9 la -4 gr.C; temperaturi maxime: -3 la 4 gr.C

 Sub 1800 m: temperaturi minime: -4 la 1 gr.C; temperaturi maxime: 4 la 11 gr.C.

 **STABILITATEA şi EVOLUŢIA STRATULUI de ZĂPADĂ:**

 **a). în masivul Făgăraș:**

**La altitudini mai mari de 1800 m: RISC MODERAT (2)**

La suprafață, în următoarele 48 ore se vor mai depune până la 10 cm de zăpadă prospătă. Acesta va îngheța ușor datorită temperaturilor predominant negative. Stratul vechi este în cea mai mare parte compactat și stabilizat, cu izotermie (temperatura aproape continuă) în cea mai mare parte a acestuia. Pe pantele înclinate, unde mai sunt acumulări din zăpada veche, la supraîncărcări dar izolat și spontan se pot declanșa curgeri sau avalanșe de mici dimensiuni.

**La altitudini mai mici de 1800 m:**

Între 1600-1800 m izolat, odata cu orele amiezii, când temperaturile diurne sunt pozitive, la supraîncărcări mari sau chiar spontan, se pot declanșa curgeri sau avalanşe mici pe pantele înclinate cu zăpadă menținută din depozitele vechi.

La altitudini de sub 1600 m stratul este discontinuu sau topit.

 **b). în masivul Bucegi:**

**La altitudini mai mari de 1800 m: RISC MODERAT (2)**

La suprafața actualului strat de zăpadă sunt formate cruste de gheață, fiind depuși în ultima săptămână 10-15 cm de zăpadă mai proaspătă, care se va acumula în continuare pe fondul ninsorilor estimate. Stratul vechi de zăpadă este în ansamblu compactat și stabilizat. Pe pantele înclinate, unde zăpada a rămas depozitată, la supraîncărcări se pot declanșa avalanșe de mici dimensiuni.

**La altitudini mai mici de 1800 m:**

Între 1600-1800 m izolat la supraîncărcări mari se pot declanșa avalanşe mici pe pantele înclinate unde mai este prezentă zăpadă veche.

La altitudini mai mici de 1600 m stratul este discontinuu sau topit.

 **c).** **în masivele Țarcu – Godeanu şi masivul Parâng – Șureanu:**

**La altitudini mai mari de 1800 m: RISC MODERAT (2)**

La suprafața stratului de zăpadă, datorită temperaturilor excusiv negative sunt prezente numeroase cruste de gheață, peste care în decursul zilei de luni se vor depune câțiva cm de zăpadă proaspătă, instabilă. În interior, stratul de zăpadă este în ansamblu compactat și stabilizat, insă pe pantele înclinate, unde zăpada mai este acumulată din depozite vechi, la supraîncărcări dar izolat și spontan în cursul amiezelor se pot declanșa avalanșe de dimensiuni mici.

d). **în Munții Vlădeasa – Muntele Mare**

**La altitudini mai mari de 1800 m: RISC REDUS (1)**

Stratul de zăpadă are dimensiuni reduse, iar precipitațiile mixte, predominant sub formă de ninsoare din următoarele 2 zile nu vor duce la creșterea semnificativă a acestuia. Declanșarea avalanșelor este posibilă la supraîncărcări mari doar cu totul izolat, pe pantele umbrite și înclinate unde s-au menținut acumulările vechi de zăpadă. La altitudini sub 1600 m stratul este discontinuu sau topit.

**d). în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

**La altitudini mai mari de 1800 m: RISC MODERAT (2)**

La suprafață, în cursul zilei de luni se vor mai depune până la 10 cm de zăpadă proaspătă peste stratul vechi, compactat și stabilizat în cea mai mare parte, cu numeroase cruste de gheață intercalate în interior. Pe pantele înclinate, unde zăpada mai este acumulată din depozite vechi, la supraîncărcări mari se pot declanșa avalanșe mici.

**La altitudini mai mici de 1800 m:**

Între 1600 -1800 m cu totul izolat, la supraîncărcări se pot declanșa curgeri sau avalanşe mici pe pantele înclinate cu zăpadă menținută din depozitele vechi.

La altitudini mai mici de 1600 m stratul este discontinuu sau topit.

 **Notă:**

**RISC MODERAT -** cod galben (**2**) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Mureş** informează că **din data de 28.03.2019, staţia de epurare din loc. Vetel, aparţinând Mun. Deva, jud. Hunedoara, evacuează în pârâul Căoi, afluent de stânga al râului Mureş ca urmare a defectării traductorului de nivel** din căminul de pompare ape uzate către decantor, din staţia de epurare administrată de ApaProd. Se va reveni cu informaţii suplimentare.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 18.04.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**Administrația Rezervației Biosferei Delta Dunării** informează telefonic despre **un incendiu de vegetaţie uscată, stuf şi papură, în zona Districtului Maliuc, jud.Tulcea, în data de 20.04.19 ora 12:45, la S de sat Gorgova**, după digul de apărare, în zona inundabilă. Se va reveni cu informaţii suplimentare.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 18.04.2019 - 19.04.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Notă:** **IGSU** informează telefonic că **în data de 20.04.19 ora 11, bărbatul de 45 de ani care căzuse cu o zi înainte de pe pod în r. Dâmbovita, zona Baraj Ciurel, sect. 6, Mun. Bucureşti, a decedat** la spitalul unde fusese transportat după ce a fost recuperat inconştient, de salvatorii IGSU, din apa râului.

**Direcția de Comunicare și Resurse Umane**